ھاوندی میار
لچہ کار: مصطفی
زِری چولاں موسمی ھار
بُرزءُبرز بیان اَنت
ءُ پیداگ ءُ تیار
تیاب ماں گماں گیمرانءُ
وت ءَ نَز آران
سیاھیں جمبڑاں
گوں گرندی زارءُ چیھالاں
استونی گروگ ءُ توارءَ
گریواں
ءُ موسمئ ارس ریچاں
تیابی درچکانی
بزیں ملگوراں گش ئے
شَکّ ءُ گیوارءُیک گور
ءُ وھدے ھم بانژءُ
بُنژءُ پریشاں
چہ ترندیں گوات ءُ توپاں
رینک ءُ گوھاں تیابی
چمچار گِرءُلانچ
پہ شوھازے
پہ گُوَرءُ پُرّیں ماتی امبازے
راج مسلمان ایں 
سر شکوں پہ نمازے
ساچان ءُ ساھیل انت
منی لوگ ءَ موسمی ھار
من ءُ تھنائ
ماں وتی ملک ءَ
منتگ ءُ ھیراں
آکبت بیراں گوں بزّگ ایں راج
گوں لُڑتگ ایں پیش ایں کاپار
ءُھور دلوت ءُ پسءُ
میشاں بے وار
یکجاہ انت گمیگ ایں زردیں گموار
ءُمن ءُ ماءُدلوت آں
ماں ھاوندی دیار
وتی ھاوندی مھروانیانی ما میار
ماں توپان ءُگواتءُ موسمئ ھار
زری چولاں ناز زیریں
تیابی یار
گلیں چھبارترا بے میار
ماں تاک ریچاں
ھَورانی ھَوار 
ترمپ ترمپ نود شنزانت
پہ بھار
مصطفی چھبار
9/ 7/ 1400 زری توپاں